Foto: Index



OSOBNA sigurnost jedna je od ključnih komponenti kvalitetnog života, stoga je Mercer, jedna od najvećih svjetskih tvrtki specijaliziranih za ljudske resurse, i ove godine objavila popis najnesigurnijih gradova za život, rangiranih prema indeksu kvalitete života.



Radi se o jednom od najopsežnijih popisa ta vrste, a objavljuje se godišnje, kako bi pomogao multinacionalnim kompanijama i drugim poslodavcima u odlučivanju o tome gdje će slati svoje zaposlenike na međunarodne zadatke.



Indeks se računa prema nekoliko komponenti, među kojima su odnosi s drugim državama, interna stabilnost, stopa kriminala, zakonodavstvo.



Ovo je popis najnesigurnijih gradova u Europi, koji je prema listi Mercera složio Business Insider:



17. Milano (Italija) - dospio je na listu nakon što je FBI upozorio da su Bazilika sv. Petra, Duomo i La Scala bili pod prijetnjom terorističkog napada.



16. Barcelona (Španjolska) - zbog velikog broja krađa automobila i dragocjenosti. Nazivaju je još i “prijestolnica džepara”.



15. Belfast (Sjeverna Irska) - Ima relativno nisku stopu nasilnih krivičnih djela u odnosu na druge gradove u Sjevernoj Irskoj. Međutim, postotak ljudi koji žive u siromaštvu je najveći u Belfastu koji rastura socijalnu stabilnost i rast sitnog kriminala.



14. Talin (Estonija) - na listi je zbog droge i trgovine ljudima.



13. Varšava (Poljska) - zbog broja političkih prosvjeda koji se održavaju u Poljskoj našao se na ovoj listi.



12. Pariz (Francuska) - zbog terorističkih napada u kojima je ubijeno 130 ljudi i ozlijeđeno više stotina.



11. London (Velika Britanija) - Incidenti i napadi u Europi prate i utjecaj na kvaliteta života za strance pa se zato ovaj grad nalazi na listi.



10. Bukurešt (Rumunjska) - Nije previše poznat po organiziranom kriminalu, ali je uvršten u listu zbog široko rasprostranjene korupcije i sitnog kriminala.



9. Zagreb (Hrvatska) - Zagreb se na listi našao zbog visoke stope korupcije u politici i poslovanju.



8. Riga (Latvija) - zbog razvijenog organiziranog kriminala i prostitucije.



7. Rim (Italija) - Ovaj grad je u stanju pripravnosti zbog terorističkih napada sličnim pariškim pucnjavama u studenom prošle godine.



6. Madrid (Španjolska) - Uvršten je zbog mjera štednje koje su dovele do visoke stope nezaposlenosti



5. Budimpešta (Mađarska) - zbog masovnog povećanja socijalnih nemira u gradu nakon izbjegličke krize. Kaos na željezničkim stanicama i prosvjedi na ulicama su izbili nekoliko puta kada je mađarski premijer Orban pokušao suzbiti protok migranata



4. Sofija (Bugarska) - Poznata je po društvenim nemirima, Bugarska je najsiromašnija članica Europske unije



3. Atena (Grčka) - Priljev migranata i česte demonstracije u ovom gradu su drastično smanjile sigurnost.



2. Beograd (Srbija) - Zauzeo je drugo mjesto zbog korupcije i podmićivanja, krađe i vandalizma.



1. Kijev (Ukrajina) - Na prvom mjestu je zbog kontinuiranih građanskih nemira i njegovog odnosa s Rusijom te nasilnih prosvjeda u kojima je ubijeno ili ranjeno na stotine ljudi.